Liberation (ալբոմ, Քրիստինա Ագիլերա)

Liberation, ամերիկացի երգչուհի Քրիստինա Ագիլերայի ութերորդ ստուդիական ալբոմը, որը թողարկվել է 2018 թվականի հունիսի 15-ին։ Սա վերջին 6 տարվա ընթացքում Ագիլերայի առաջին ալբոմն է՝ Lotus-ից (2012) հետո։ «Fall in Line» և «Like I Do» երգերը ստացել են Գրեմմի մրցանակի անվանակարգեր 2019 թվականին՝ լավագույն փոփ դուետ կամ խմբային կատարում (Դեմի Լովատոյի հետ) և լավագույն ռեփ/երգի համագործակցություն (GoldLink–ի հետ) կատեգորիաներում։

Պատմություն 
Իր վերջին ստուդիական ալբոմի՝ Lotus (2012) թողարկումից անմիջապես հետո Ագիլերան ընդմիջում է վերցրել իր երաժշտական կարիերայում, որպեսզի կենտրոնանա ընտանեկան գործերի վրա։ Ավելի ուշ՝ 2014 թվականի ապրիլին, երգչուհին հաստատել է, որ աշխատում է նոր երաժշտության վրա՝ գտնվելով հղի վիճակում։

2015 թվականին Ագիլերան երկու նոր երգով մասնակցել է Nashville հեռուստասերիալի մի քանի էպիզոդներին։ Ավելի ուշ՝ 2015 թվականի հոկտեմբերին, Ագիլերան Today Show-ին տված հարցազրույցի ժամանակ հայտարարել է, որ ձայնագրում է երկու ալբոմ՝ մեկը անգլերեն, իսկ մյուսը՝ իսպաներեն լեզուներով։

2018 թվականին մամուլում տեղեկություններ էին տարածվել, որ Ագիլերան համագործակցում է նոր նյութերի ձայնագրման հարցում՝ Դեմի Լովատոյի հետ, ով հաստատել է այս համագործակցությունը։ 2018 թվականի մարտին համացանցում հայտնվել է «Masochist» նոր երգի մասնակի սնիպետ-տարբերակը, ինչպես նաև «Fall in Line» երգի ամբողջական դեմովերսիան, ինչը լուրեր է առաջացրել այն մասին, որ այդ երգերը պետք է լինեն նոր ալբոմում։

Սինգլներ 
2018 թվականի մայիսի 3-ին Ագիլերան թողարկել է նոր ալբոմի լիդ-սինգլը, որն անվանվել է «Accelerate» ամերիկացի ռեփերներ Ty Dolla Sign և 2 Chainz-ի մասնակցությամբ, և միաժամանակ հրապարակվել է երգի տեսահոլովակը, ինչպես նաև հաստատել նոր «Liberation» ալբոմի անվանումը, նրա շապիկը և երգացանկը՝ նշելով առցանց նախնական պատվերի հնարավորությունը։
2018 թվականի մայիսի 16-ին լույս է տեսել «Fall in Line» ալբոմի երկրորդ պաշտոնական սինգլը՝ երգիչ-երգահան Դեմի Լովատոյի մասնակցությամբ։ Սա ֆեմինիստական հիմն է, որը փառաբանում է կանանց իրավունքները։

2018 թվականի մայիսի 11-ին թողարկվել է «Twice» պրոմոսինգլը։ Սա երգչուհու առաջին բալլադն է 2013 թվականի «Say Something» հիթից հետո՝ A Great Big World փոփ դուետի հետ համատեղ։

Արձագանքներ 
Ալբոմը դրական արձագանքներ է ստացել երաժշտական քննադատների և առցանց հրատարակությունների կողմից. The Observer, Rolling Stone, Վաշինգտոն Փոստ, Նյու Յորք Թայմս, HipHopDX, Allmusic,, NME: Բացասական արձագանքներ են տվել The Daily Telegraph և Slant Magazine:

Վերջնական ցուցակներ 
Liberation երգը ընդգրկվել է լավագույն ալբոմների մի քանի տարեկան ամփոփիչ ցուցակներում։

 Buzznet, The Best Albums of 2018
 Cosmopolitan, 16 Best Albums of 2018
 Gulf News, Best of 2018’s music releases (mid-year)
 NPR, Top 15 Albums of 2018

 PopCrush, 20 Best Albums of 2018
 Ranker, The 25 Best Pop Albums of 2018
 Rolling Stone, 20 Best Pop Albums of 2018

«Rolling Stone» ամսագրի 2018 թվականի լավագույն երգերի ցանկում «Unless It’s With You» երգը զբաղեցրել է 23-րդ հորիզոանականը.

Երգացանկ 

Notes
  համապրոդյուսեր
  լրացուցիչ պրոդյուսեր
  վոկալի պրոդյուսեր Դեմի Լովատոյի համար

Հիթ-շքերթներ

Թողարկման պատմություն

Ծանոթագրություններ 

2018 ալբոմներ
RCA Records ալբոմներ
Փոփ ալբոմներ
Անգլալեզու ալբոմներ